తీన్మార్ దరువుకు రాహుల్ స్...
'నేను ఒక మెట్టు ఎక్కటానికి పది మందిని మొక్కటానికైనా, వంద మందిని తొక్కటానికైనా రెడీ' అంటూ అంటూ నిఖిల్ కుమార్ గౌడ ​ ఇటు టాలీవుడ్‌కు, ​ అటు సాండల్‌వుడ్‌కు 'జాగ్వార్' అనే చిత్రంతో హీరోగా పరిచయం అవుతున్నాడు. ఆదివారం ఆడియో విడుదల సందర్భంగా ఈ సినిమా థియేట్రికల్ ట్రైలర్ విడుదల చేశారు. ట్రైలర్ చూస్తే నిఖిల్ చెప్పే డైలాగ్స్ చూస్తే తొలి సినిమాతోనే అతన్ని మాస్ హీరోగా చూపిస్తున్నట్లుగా తెలుస్తోంది. ట్రైలర్ లో హీరో బుల్లెట్ ను తప్పించుకుంటున్నాడు. అంటే కేవలం మాస్ హీరోగానే కాదు, ఒకేసారి సూపర్ హీరోగా చూపిస్తున్నట్లుగా తెలుస్తోంది. ఆ సన్నివేశం కోసమైన ఈ ట్రైలర్ ను ఒకసారి ఖచ్చితంగా చూడాల్సిందే. ఈ సినిమాలో నిఖిల్ గౌడకు జోడిగా దీప్తి సతి అనే మళయాలం హీరోయిన్ నటిస్తోంది. నిఖిల్ గౌడకు కన్నడ నేపథ్యం ఉన్నప్పటికీ ఈ సినిమా కోసం పూర్తిగా తెలుగు సినీ ఇండస్ట్రీనే నమ్ముకున్నాడు. జగపతిబాబు, రమ్యకృష్ణ, బ్రహ్మానందం లాంటి నటులు ముఖ్య పాత్ర పోషిస్తుండగా, సినిమాకు కథ అందించింది విజయేంద్రప్రసాద్. అలాగే దర్శకుడు ఎ. మహదేవ్ కూడా తెలుగు చిత్రాలకు పనిచేసిన వాడే. థమన్ మ్యూజిక్ ఇచ్చాడు. మరి ఇంత భారీ బడ్జెట్ తో, ఇన్ని హంగులతో దసరాకు విడుదల కాబోతున్న చిత్రాన్ని, హీరో నిఖిల్ గౌడను ప్రేక్షకులు ఎలా రిసీవ్ చేసుకుంటారో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.